TMT ได้เวลาสอย! ราคาเหล็กพุ่ง หนุนกำไร Q3/60 เด่นแนะซื้อเป้า 17.5 บ.
TMT ได้เวลาสอย! ราคาเหล็กพุ่ง หนุนกำไร Q3/60 เด่นแนะซื้อเป้า 17.5 บ.
8 ก.ย. 2560

บล.เมย์แบงก์ กิมเอ็ง ระบุในบทวิเคราะห์วันนี้(8ก.ย.) บริษัท ค้าเหล็กไทย จำกัด (มหาชน) หรือ TMT ผลประกอบการใน ไตรมาส 3/60 มีแนวโน้มจะสูงถึง 200-220 ล้านบาท (+474%เทียบไตรมาสก่อนหน้า, +45%เทียบช่วงเดียวกันของปีก่อน)  มากกว่าที่ประเมินเมื่อวันที่ 15 ส.ค. 2560 จะมีกำไร 150-200 ล้านบาท  เนื่องจากภาวะราคาเหล็กในช่วงปลายเดือน ส.ค. ถึงปัจจุบันได้ปรับขึ้นเร็ว คือ ราคาขายเฉลี่ยในเดือน ส.ค. เท่ากับ 20,720 บาท/ตัน  ในปัจจุบันขึ้นเป็น 21,830 บาท/ตัน  หลังจากที่ลงไปต่ำสุดในเดือน มิ.ย. เท่ากับ 19,400 บาท/ตัน  ภาวะขาขึ้นทำให้ปริมาณขายของ TMT สูงขึ้นในเดือน ส.ค.-ก.ย. มีแนวโน้มจะมากกว่า 60,000 ตัน/เดือน รวมไตรมาส ไตรมาส 3/60 คาดจะมีปริมาณขายประมาณ 180,000 ตัน (+8%เทียบไตรมาสก่อนหน้า, +1%เทียบช่วงเดียวกันของปีก่อน)  และ คาดอัตรากำไรขั้นต้นจะปรับดีขึ้นเป็น 10.4% เทียบกับ 4.5% ในไตรมาสก่อน และ 8.8% ในปีก่อน
ราคาเหล็กแผ่นรีดร้อนชนิดม้วนในจีนขนาด 3mm ปัจจุบันได้พุ่งขึ้นมาเป็น 4,330 หยวน/ตัน หรือ 664 เหรียญ/ตัน ปรับขึ้น 16% นับจากต้นปี  มีราคาสูงกว่าเหล็กรีดร้อนชนิดม้วนในกลุ่มรัสเซียเก่าที่มีราคาขาย FOB 560 เหรียญ/ตัน และ ราคาเหล็กรีดร้อนในประเทศประมาณ 20,000 บาท/ตัน  ทำให้ปัญหาการดัมพ์ตลาดเหล็กจากจีนผ่อนคลายลง  เนื่องจากจีนมีการเข้มงวดในการควบคุมมลพิษมีการปิดโรงงานเหล็กขนาดเล็กที่ไม่มีประสิทธิภาพ  บวกความต้องการเหล็กในจีนดีขึ้น  สำหรับราคาเหล็กในไทยเป็นลักษณะ Cost Push ในขณะที่ดีมานด์ยังต่ำ แต่การปรับขึ้นของราคาเหล็กทำให้ผู้ค้าเหล็กมีการสต็อกเหล็กมากขึ้น
ผลประกอบการไตรมาสมาส3/60 ที่โดดเด่น จากการปรับตัวสูงขึ้นของราคาเหล็ก คาดจะส่งผล้านบาทวกต่อ Sentiment ของราคาหุ้น  ดังนั้นจึงประเมินราคาเป้าหมายเพิ่มขึ้นเป็น 17.50 บาท  บนฐาน P/E เท่ากับ 11 เท่า โดยให้ส่วนเพิ่มเล็กน้อยจาก  Average P/E + 1SD เท่ากับ 10.50 เท่า  เพิ่มจากเดิม เราให้ราคาเป้าหมายเท่ากับ 16.20 บาท บนฐาน P/E 10 เท่า  TMT มีอัตราเงินปันผลตอบแทนที่สูง 7.4%-8.1% เราคงแนะนำ TRADING BUY